Sarafina!
Sarafina! ilionyeshwa awali Broadway tarehe 28 Januari 1988, katika Cort Theatre, na ilifungwa tarehe 2 Julai 1989, baada ya maonyesho 597 na vidokezo 11. Sarafina ilibuniwa na kuongozwa na Mbongeni Ngema ambaye aliandika pia kitabu muziki, na nyimbo. Ilionyeshwa mara ya kwanza katika The Market Theatre, Johannesburg, Afrika ya Kusini, mwezi Juni 1987. Msanii Leleti Khumalo alicheza kama Sarafina.
Tatu Chafu
Filamu imetengenezwa katika maeneo ya Dar es Salaam pekee. Filamu imesambazwa na BongohoodZ ambayo inatumia teknolojia ya kisasa katika usambazaji wa filamu. Awali kulikuwa na malalamiko mengi juu ya uibiwaji wa kazi za wasanii. Filamu imezinguliwa katika muundo wa kimatamasha ambapo kunakuwa na mambo mengi yanatolewa wakati filamu inaonyeshwa.
Filamu inaanza na Chedah (Jackson Kabirigi) na Bambino (Akbar Manka) wakimuuzia mtu viatu kanyaboya huku Rochi (Noriega Francis) akielezea namna wizi unavyofanyika. Rochi anajitambulisha kama mpenda kuvuta bangi, hadi wakati mwingine anavuta hadi mzigo anaouza. Wakati Bambino mtu wa mademu, mapenzi kwa maneno uthibitisho hakuna. Chedah mtu wa madili mengi na maneno chungumzima huku akiamini mdomo wake ndio hela yake. 
Maisha ya kila siku ya kubangaiza. Siku moja kuna mtu anakuja, Frank (Laban Dabo Mbibo), anawapa mchongo wa kutafuta madawa ya kulevya kuna mtu anayataka. Mpango kapewa Rochi, ambaye ana mahusiano ya kuuziana bangi na Frank. Rochi anapeleka mchongo kwa washikaji wajue wapi wanaweza kupata mali. Chedah anasema kuna mzee Mangele (Nkwabi Elias) anajulikana mtaani kama mwuzaji mkubwa wa dawa za kulevya. Bila kusita wanajitosa kwa Mangele, awali anaonekana kukataa kujihusisha na mambo ya dawa za kulevya. Lakini dau lililotajwa linamfanya kukubaliana na hali.